Konkursi za site

**Erasmus + konkurs za University of Cadiz, Španija**

<https://internacional.uca.es/>

Po osnovu međuinstitucionalnog sporazuma za kreditnu mobilnost skopljenog u okviru Erasmus + programa, Univerzitet Donja Gorica raspisuje konkurs za razmjenu na Univerzitet Kadiz u Kadizu u Španiji za akademsku 2023/2024. godinu, ljetnji semestar.

**Dostupne su sljedeće stipendije:**

**Nivo studija**: osnovne, master i doktorske

**Broj stipendija**: do 3

**Trajanje mobilnosti**: 3-5 mjeseci (jedan semestar)

**Za prijavu je potrebno podnijeti sljedeća dokumenta :**

1. Uvjerenje o prosječnoj ocjeni na engleskom jeziku;
2. Potvrdu o studiranju u cilju evidencije redovnosti studija na engleskom jeziku
3. Potvrdu o znanju engleskog/španskog jezika
4. CV (Europass forma) i motivaciono pismo na engleskom jeziku
5. Abstrakt istraživanja na UCA (za doktorske studije)
6. Motivaciono pismo
7. Kopija pasoša.

Naznake:

\*PhD studenti moraju imati pozivno pismo od strane profesora sa Univerziteta Cadiz. Potrebno je da popune Annex V (koji se nalazi u prilogu) i poslati abstract istraživanja i forme pozivnog pisma predmetnog profesoru koji će biti supervisor u istraživačku grupu. UCA's research groups:[goog\_1351203891] <https://www.uca.es/groups/?lang=en>

\*Znanje stranog jezika:

**Bachelor i Master studije**: Minimum B1 nivo poznavanja Španskog jezika. B1/B2 nivo Engleskog jezika se prihvata u slučaju da student pohađaju predmete koji su ponuđeni 100% na engleskom jeziku.

**PhD studije**: Minimum B2 nivo poznavanja Španskog jezika; prihvatljivo je minimum poznavanje španskog jezika na B2 nivou u slučaju da je supervizor sa Univerziteta Kadiz prihvatio da istraživanje bude na Engleskom jeziku.

SPisak predmeta se nalazi na sledećem linku: <https://asignaturas.uca.es/asig/>

Spisak predmeta na engleskom jeziku se nalaze u prilogu u excel fajlu.

**Napomena**: Ugovor o učenju (Learning Agreement) nije obavezan dokument za prijavu, ali se studentima preporučuje da posjete web-sajt Univerziteta Kadiz u Španiji i da budu u komunikaciji sa koordinatorima/dekanima fakulteta, kako bi već u fazi prijave napravili izbor predmeta koje će slušati i polagati na stranom univerzitetu, i koji će im biti priznati po povratku na matični fakultet. Prije odlaska na mobilnost studenti moraju imati Ugovor o učenju sastavljen u saradnji sa koordinatorom/dekanom fakulteta i potpisan od strane istog.

Rok za dostavljanje dokumentacije je 23.10.2023. na mail [erasmusplus.udg@udg.edu.me](mailto:erasmusplus.udg@udg.edu.me);